राजा दक्ष की पुत्री होने के साथ इन्हें सौभाग्य की देवी भी कहा जाता रहा है। इन्हें भोलेबाबा की सबसे पहली पत्नी के रूप में जाना जाता है। कथाओं की मानें तो भगवान शिव देवी सती से इतना प्यार करते थे की उनकी मौत के बाद उन्होंने तांडव करना शुरू कर दिया था। कहा जाता है कि देवी सती बचपन में देवर्षि नारद के मुख से शिव जी की कथाएँ सुनती आ रही थीं तभी से उन्होंने मन ही मन उन्हें अपना पति मान लिया था। उन्होंने भी भगवान शिव को प्राप्त करने के लिए कठिन तपस्या की थी। जिससे प्रसन्न होकर भगवान शिव ने उन्हें अपनी पत्नी माना था।